VAIO-käyttöopas SVE14A1-sarja

Task

# Akun asentaminen ja poistaminen

Akku asennetaan VAIO-tietokoneen pohjassa olevaan akkulokeroon.

## Voit asentaa akun seuraavasti

1. Sammuta VAIO-tietokone, kytke virtajohto ja kaikki kytkentäkaapelit irti ja sulje nestekidenäytön kansi.

1. Työnnä akun LOCK-lukitusvipu (1) avausasentoon.

1. Työnnä akkua vinosti akkulokeroon, kunnes akkulokeron molemmissa reunoissa olevat ulokkeet (1) napsahtavat akun sivujen koloihin (2).

1. Käännä akkua nuolen suuntaan ja työnnä akku paikalleen lokeroon, kunnes se napsahtaa paikalleen.

1. Lukitse VAIO-tietokoneen akku paikalleen työntämällä akun LOCK-lukituskytkin LOCK-asentoon.

Huomautus

- Varmista, että akun LOCK-lukituskytkin on LOCK-asennossa, ennen kuin käytät VAIO-tietokonetta. Jos tietokonetta käytetään lukitsematta akkua kunnolla, seuraavaa voi ilmetä: akku irtoaa tai tietokone ei käynnisty tai se sammuu yhtäkkiä.

## Voit poistaa akun seuraavasti

1. Sammuta VAIO-tietokone, kytke virtajohto ja kaikki kytkentäkaapelit irti ja sulje nestekidenäytön kansi.

1. Työnnä akun LOCK-lukitusvipu avausasentoon.

1. Työnnä ja pidä akun RELEASE-vapautusvipua (1) paikallaan, työnnä sormesi akun ulokkeen (2) alle ja nosta akkua nuolen suuntaan.

1. Liu'uta akku irti VAIO-tietokoneesta.

Huomautus

- Jos poistat akun, kun VAIO-tietokone on päällä tai lepotilassa eikä sitä ole kytketty verkkolaitteeseen, menetät kaikki tallentamattomat tiedot.
  Muista sammuttaa tietokone, ennen kuin poistat akun.

Aiheeseen liittyvää
Akun lataaminen
Akun käyttöön liittyviä huomautuksia
VAIO-tietokoneen sammuttaminen