VAIO-käyttöopas SVE14A1-sarja

Task

# Langattoman lähiverkkoyhteyden käyttöönotto

Voit muodostaa langattoman lähiverkkoyhteyden VAIO-tietokoneen ja liityntäpisteen (ei sisälly toimitukseen) välille VAIO Smart Network -ohjelman avulla. Varmista ennen langattoman lähiverkon (WLAN) käyttöä, että liityntäpiste on päällä ja toiminnassa.
Oikeata käyttöä koskevia ohjeita on kohdassa Langattoman lähiverkon (WLAN) käyttöä edeltävät toimet. [Tietoja]

1. Valitse (Käynnistä), Kaikki ohjelmat ja VAIO Smart Network tai napsauta ilmaisinalueen (VAIO Smart Network) -kuvaketta.

1. Varmista, että kaikki Wireless Functions (Wireless Functions)- ja Wireless LAN -kohtien vieressä olevat kytkimet ovat asennossa On.

Jos kytkin on asennossa Off, vaihda se On-asentoon napsauttamalla.
Vihje

- Varmista, että WIRELESS-merkkivalo [Tietoja] syttyy.

- Voit käyttää Wi-Fi Direct -toimintoa, jos Wi-Fi Direct on näkyvissä VAIO Smart Network -ikkunassa. Lisätietoja on VAIO Smart Network -ohjelman mukana toimitetussa ohjetiedostossa.

1. Valitse VAIO Smart Network -ikkunasta langattoman lähiverkon (WLAN) kanssa yhteensopiva tila.

Lisätietoja toiminnoista on VAIO Smart Network -ohjelman mukana toimitetussa ohjetiedostossa.

1. Valitse ilmaisinalueelta tai (Verkko-kuvake).

1. Valitse haluamasi liityntäpiste ja valitse Yhdistä.

Kun yhteys on muodostettu, valitun langattoman liityntäpisteen kohdalle tulee näkyviin teksti Yhdistetty.
Jos et löydä haluamaasi liityntäpistettä, valitse (Päivitä).
Jos näyttöön tulee suojausavaimen [Tietoja] syöttöikkuna, syötä suojausavain ja napsauta OK-painiketta. Huomaa, että suojausavaimessa erotellaan isot ja pienet kirjaimet.
Huomautus

- IEEE 802.11a/b/g/n -yhteensopivissa malleissa VAIO-tietokoneella ei voi muodostaa yhteyttä 5 GHz:n langattomaan lähiverkon (WLAN) liityntäpisteeseen, kun vain 2,4 GHz:n WLAN-yhteys on käytössä. Lisäksi, kun vain 5 GHz:n WLAN-yhteys on käytössä, tietokone ei voi muodostaa yhteyttä 2,4 GHz:n WLAN-liityntäpisteeseen.
  IEEE 802.11b/g/n -yhteensopivissa malleissa tietokone ei voi muodostaa yhteyttä liityntäpisteeseen, kun 2,4 GHz:n WLAN-yhteys ei ole käytössä. Tietokone ei voi myöskään muodostaa yhteyttä 5 GHz:n WLAN-liityntäpisteeseen.

- WLAN-liityntäpisteen etsiminen ja yhteyden muodostaminen siihen saattaa kestää hetken. WLAN-tiedonsiirtoa ei voi aloittaa ennen kuin yhteys on muodostettu.

Vihje

- Kun yhdistät VAIO-tietokoneen liityntäpisteeseen antamalla suojausavaimen, liityntäpiste rekisteröidään tietokoneeseen. Suojausavainta ei tarvitse antaa muodostettaessa yhteys myöhemmin.

## Langattoman lähiverkkoyhteyden tilan tarkistaminen

Siirtämällä hiiren osoittimen ilmaisinalueen - tai (Verkko) -kuvakkeen kohdalle voit tarkistaa langattoman lähiverkon yhteystilan (esimerkiksi liityntäpisteet, jotka VAIO-tietokoneeseen on yhdistetty).
Aiheeseen liittyvää
Tietoja langattoman lähiverkon (WLAN) standardeista
Langattoman lähiverkon (WLAN) käyttöä edeltävät toimet
Langattoman lähiverkkoyhteyden lopettaminen
Langattoman lähiverkon käyttöön liittyviä huomautuksia
Tietoja langattoman lähiverkon suojausavaimesta